एमएसओ का कहना है कि इसमें भी पांच लाख से कम टर्न ओवर वाले केबल ऑपरेटरों को टैक्‍स से छूट है, इस स्थिति में तकनीकी दिक्‍कतें और अधिक बढ़ जाएंगी. पांच लाख से कम टर्न ओवर वाला ऑपरेटर तो अपने ग्राहकों का किराया बिना बढ़ाए केबल दिखा सकेगा, जबकि पांच लाख से ज्‍यादा टर्न ओवर वालों को मजबूरन उपभोक्‍ताओं पर पैसा बढ़ाने का दबाव डालना पड़ेगा. केबल ऑपरेटर यूनियन के कोआर्डिनेटर आनंद प्रकाश गुप्‍ता कहते हैं कि अब इस स्थिति में मुश्किल ये हो जाएगी कि दो मोहल्‍लों में दो तरह से पैसा वसूली करना पड़ेगा. पांच लाख से कम टर्न ओवर वाले ऑपरेटर का उपभोक्‍ता तो उतने पैसे में टीवी देखेगा पर पांच लाख से ज्‍यादा टर्नओवर वाले उपभोक्‍ता को चालीस से साठ रुपया अधिक देना होगा. तो समझा जा सकता है कि केलब ऑपरेटरों को कितनी मुश्किल आने वाली है.